काठमाडौं । प्रदेश नम्बर १ को मुख्यमन्त्री नेकपा एमाले प्रदेश सभा संसदीय दलका नेता शेरधन राई बन्ने पक्का छ । वाम गठबन्धनले सोमबार बहुमत रहेको दाबी पेस गरे अनुसार बुधबार उनी मुख्यमन्त्री नियुक्त हुँदैछन् । मुख्यमन्त्रीको नियुक्तिसँगै सानो आकारको मन्त्रिपरिषद बनाउने तयारीसमेत छ । बुधबार प्रदेश प्रमुख प्रा. गोविन्दबहादुर तुम्बाहाङले राईलाई मुख्यमन्त्रीमा नियुक्त गर्दैछन् ।
